《八月十四日对酒》
金朝·边元鼎

梧桐叶凋辘轳井，万籁不动秋宵水。
金杯泻酒艳十分，酒里华星寒炯炯。
须臾蟾蜍弄清影，恍然不是人间景。
金波谈荡桂树横，孤在玻璃千万顷。
玻璃无限月光冷，澒洞一色无纤颖。
清风飒飒四坐来，坎入羲皇醉中境。
醉中起歌歌月光，月光不语空自凉。
月光无情本无恨，何事对我空茫茫。
我醉只知今夜月，不是人间世人月。
一杯美酒蘸清光，常与边生旧交结。
亦不知天地宽与窄、人事乐与哀，
仰看孤月一片白，玉露泥泥从空来。
直须卧此待鸡唱，身外万事徒悠哉。

作者简介：边元鼎（约公元1165年前后在世）字德举，丰州（治今内蒙古呼和浩特白塔镇）人，状元边贯道第三子。生卒年均不详，约金世宗大定五年前后在世。十岁能诗，资禀疏俊，诗文有高意，多有佳句为人传诵，为时辈所不及。与兄元勋、元恕俱有时名，号“三边”。天德三年（1151）进士，以事停铨。世宗即位，张浩表荐供奉翰林，出为邢州幕官。复坐诬累，遂不复仕。